Държавен вестник, бр. 114, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  114
Трудовата дейност е колективна, което изисква спазване на трудовата дисциплина, 
умение за междуличностно общуване при изпълнение на задачите, отговорност за опазване на 
своето здраве и това на другите членове от колектива.  
Лицата, упражняващи тази професия, трябва да притежават следните личностни 
качества: отговорност, професионализъм, технически умения, издръжливост на напрегната 
работа и стрес, прецизност, точност, сръчност и съобразителност.  
Условията на труд зависят от вида на дейността, която извършват; от местонахождението 
на техниката и условията на труд, осигурени от работодателя. Дейностите се извършват в 
стационарни ремонтни помещения или чрез подвижни работилници на обекта, където техниката 
работи. Лицата, упражняващи професията, по-често работят през деня, на едносменен или 
двусменен режим на работа при задължително осигурени безопасни и здравословни условия на 
труд. 
В своята работа притежаващият трета степен на професионална квалификация по 
професията „Подемно-транспортна техника, монтирана на пътни транспортни средства“ 
използва: приложимата действаща нормативна уредба (наредби, правилници, инструкции), 
техническата документация на машината (чертежи, схеми и придружаващата всяка машина 
инструкция на производителя), вътрешнофирмена документация; справочна и каталожна 
литература; използва инструменти, приспособления, уреди, агрегати, съвременни средства за 
диагностика, техническото обслужване и ремонт на подемно-транспортна техника, компютър с 
подходящ софтуер и интернет; резервни части, горива, масла, експлоатационни течности и 
консумативи; подходяща подемно-транспортна техника; товарозахватни приспособления и 
моторни превозни средства, за чието управление се изисква определена правоспособност; 
работно облекло и лични предпазни средства. 
За да придобие правото да управлява подемно-транспортна техника, лицето, придобило 
трета степен на професионална квалификация по професията „Подемно-транспортна техника, 
монтирана на пътни транспортни средства“, трябва да получи правоспособност при условията 
на Наредба № 1 от 2002 г. за условията и реда за придобиване и признаване на правоспособност 
за упражняване на професии по управление на товароподемни кранове и подвижни работни 
площадки, Наредба № 1 от 2006 г. за придобиване или признаване на правоспособност за работа 
с електрокари и мотокари в предприятиятa и Наредба № 37 от 2002 г. за условията и реда за 
обучение на кандидатите за придобиване на правоспособност за управление на моторно 
превозно средство и условията и реда за издаване на разрешение за тяхното обучение. Лицето, 
придобило трета степен на професионална квалификация по професията „Подемно-транспортна 
техника, монтирана на пътни транспортни средства“, трябва да притежава втора 
квалификационна група за електробезопасност по реда на Правилника за безопасност и здраве 
при работа по електрообзавеждането с напрежение до 1000 V (ДВ, бр. 21 от 2005 г.). 
Обучението по професия „Подемно-транспортна техника, монтирана на пътни 
транспортни средства“ включва и подготовка за придобиване на правоспособност за управление 
на различна подемно-транспортна техника и МПС (в зависимост от желанието на обучаваните и 
възможностите на обучаващата институция), както следва за: 
• машинист на кранове стрелови тип, монтирани на автомобили или на самоходни или 
несамоходни шасита – II степен, за кранове с товароподемност до 16 тона;